Au e einheitlichi Orthographii häts im Mittelalter nonig gee. Für d Textuusgaabe vo de wichtige mittelhochdüütsche Dichtige, für Wörterbüecher und Grammatike wird das im wesentliche uf de Karl Lachmann zrugggehendi "normalisierti Mittelhochdüütsch" oder "Normalmittelhochdüütsch" verwendet, e Idealform vom Mittelhochdüütsche, wo nur en chliine Uusschnitt vo dr damalige schprachliche Realität widergit.